**TEHNIČKA ŠKOLA ČAKOVEC**

**Čakovec, Športska 5**

**Klasa: 110-01/21-01/1**

**Urbroj: 2109-58-01-21-37**

**Čakovec, 1. listopada 2021.**

Na temelju članka 12. Pravilnika o zapošljavanju Tehničke škole Čakovec (u daljnjem tekstu: Pravilnik), od 21. ožujka 2019., uz prethodno savjetovanje s ravnateljem Škole, Povjerenstvo za zapošljavanje imenovano Odlukom ravnatelja od 29. rujna 2021. donosi

**ODLUKU O PROVOĐENJU TESTIRANJA**

I.

Ovom Odlukom uređuje se postupak testiranja kandidata prijavljenih na natječaj za zasnivanje radnog odnosa za radno mjesto

**NASTAVNIK/NASTAVNICA HRVATSKOGA JEZIKA**

II.

**Testiranje kandidata u ovom postupku zapošljavanja sastoji se od:**

* pisanoga testiranja
* razgovora s dijelom kandidata koji su uspješno riješili pisani dio testiranja. Smatra se da je kandidat uspješno riješio pisani dio testiranja ako je ostvario minimalno 50 % od ukupnoga broja bodova. U slučaju da najmanje tri kandidata nisu ostvarila minimalno 50 % od ukupnoga broja bodova na pisanom dijelu testiranja, Povjerenstvo za zapošljavanje može donijeti odluku da se bodovni prag smanji tako da se prva tri rangirana kandidata pozovu na usmeno testiranje
* razgovora s ravnateljem – kandidati koje predloži Povjerenstvo za zapošljavanje u skladu s Pravilnikom – tri najbolje rangirana kandidata nakon provedenoga pisanoga i usmenoga testiranja.

III.

Svi kandidati koji su dostavili pravodobne i potpune molbe, sukladno odredbama natječaja, pozivaju se na **pisano testiranje** koje će se održati **6. listopada 2021., u 10:30 u prostoru Škole.**

**Kandidati koji su dostavili pravodobne i potpune molbe pozvat će se na testiranje putem adrese e-pošte koju su naveli u natječajnoj dokumentaciji.**

Ako kandidat ne pristupi testiranju u vremenu koje je navedeno u pozivu upućenom putem e-pošte, smatra se da je isti odustao.

Prilikom dolaska na testiranje kandidati su dužni predočiti važeću identifikacijsku ispravu radi utvrđivanja identiteta.

Kandidati sa sobom donose potreban pribor za pisanje - kemijsku olovku. Za vrijeme testiranja kandidati ne smiju koristiti literaturu ni mobitel. Kandidati su dužni ponašati se u skladu s Kućnim redom Škole.

Pisani dio testiranja obavlja se pod zaporkama.

Rezultati pisanoga testiranja bit će objavljeni na web-stranici Škole pod zaporkama. Bit će navedeno koji se dio kandidata poziva na usmeno testiranje.

III.

**Usmeno testiranje provodit će se 12. listopada 2021., od 13:30 u prostorima Škole, o čemu će pozvani kandidati biti obaviješteni isključivo putem web-stranice Škole.**

Kandidati koje Povjerenstvo za zapošljavanje predloži za razgovor s ravnateljem putem e-pošte bit će obaviješteni o vremenu održavanja razgovora.

IV.

**Pisano i usmeno testiranje te razgovor s ravnateljem obuhvaća sljedeća područja:**

* stručno-pedagoške i metodičke kompetencije – metodika nastave Hrvatskoga jezika
* postupci i elementi vrednovanja učenika
* rad s učenicima s teškoćama
* osnove rada i upravljanje u srednjoj školi
* općenite informacije o Tehničkoj školi Čakovec.

V.

**Pravni i drugi izvori koje kandidati mogu koristiti kao pripremu za testiranje:**

* Odluka o donošenju kurikuluma za nastavni predmet Hrvatski jezik za srednje strukovne škole na razini 4.2. u Republici Hrvatskoj

<https://narodne-novine.nn.hr/clanci/sluzbeni/2019_01_10_214.html>

* Odluka o donošenju kurikuluma za nastavni predmet Hrvatski jezik za osnovne škole i gimnazije u Republici Hrvatskoj

<https://narodne-novine.nn.hr/clanci/sluzbeni/2019_01_10_215.html>

* Zakon o odgoju i obrazovanju u osnovnoj i srednjoj školi (NN broj87/08, 86/09,92/10, 105/10, 90/11, 5/12, 16/12, 86/12, 94/13, 152/14, 7/17, 68/18, 98/19, 64/20) poglavlja: III. do VII., X., XIII., XV. i XVI.
* Godišnji plan i program rada Tehničke škole Čakovec za školsku godinu 2020./2021.– web-stranica Škole
* Školski kurikul Tehničke škole Čakovec za školsku godinu 2020./2021 – web-stranica škole
* Statut Tehničke škole Čakovec – web-stranica Škole
* Pravilnik o načinima, postupcima i elementima vrednovanja učenika u osnovnoj i srednjoj školi (NN broj: 112/10, 82/19, 43/20 i 100/21)
* Smjernice za rad s učenicima s teškoćama

VI.

Ova Odluka objavljuje se na web-stranici Škole te se, sukladno odredbama iz natječaja, smatra da su svi kandidati obaviješteni o uvjetima i načinu testiranja.

**S obzirom na trenutnu epidemiološku situaciju, kandidati su od ulaska u Školu i za cijelo vrijeme trajanja testiranja dužni nositi zaštitne maske za lice.**

Povjerenstvo za zapošljavanje